பார்ப்பனப் பக்கம்
''''பார்ப்பனப் பக்கம்''' என்பது [[பார்ப்பான்|பார்ப்பனர்]] புரியும் தொழில், பாங்குப் பகுதி. இதனைத் [[தொல்காப்பியம்]] ''அறுவகைப்பட்ட பார்ப்பனப் பக்கம்'' என்று குறிப்பிடுகிறது. &lt;ref&gt;புறத்திணையியல் 16&lt;/ref&gt; &lt;ref&gt;பார்ப்பனர் - உயர்திணை&lt;br /&gt;பார்ப்பனம் - பார்ப்பனர் செய்யும் தொழில் - அஃறிணை&lt;br /&gt;அஃறிணை முன் ஒற்று மிக்கது&lt;/ref&gt; இதனைத் தொல்காப்பியர் வாகைத்திணையின் ஏழு பகுதிகளில் ஒன்றாகக் குறிப்பிடுகிறார்.
 
 ==ஆறு வகை==
 இதற்கு உரை எழுதும் தொல்காப்பிய உரையாசிரியர் இளம்பூரணர், '''''ஓதல், ஓதுவித்தல், வேட்டல், வேட்பித்தல், ஈதல், ஏற்றல்''' என்பன'' என்று குறிப்பிடுகிறார். மேலும் &lt;br /&gt;
 ''ஒழுக்கத்தான் மிகுதல் வாகையாம்'' &lt;br /&gt;
 எனவும் குறிப்பிடுகிறார். இந்த ஆறுக்கும் இவர் மேற்கோள் பாடல்களையும் தருகிறார். அவற்றுள் 
 :''நீர் நாண நெய் வழங்கியும், 
 :எண் நாணப் பல வேட்டும்'' 
 [[சோணாட்டுப் பூச்சாற்றூர்ப் பார்ப்பான் கவுணியன் விண்ணத்தாயன்|சோணாட்டுப் பூஞ்சாற்றூர்ப் பார்ப்பான் கௌணியன் விண்ணந்தாயன்]] வாழ்ந்தான் எனக் காட்டும் ஆவூர் மூலங்கிழார் பாடல் &lt;ref&gt;புறநானூறு 166&lt;/ref&gt; குறிப்பிடத்தக்கது. மற்றும் 
 :''ஆன்ற கேள்வி அடங்கிய கொள்கை
 :நான்மறை முதல்வர் சுற்றம் ஆக
 :மன்னர் ஏவல் செய்ய
 :வேள்வி முற்றிய வயவாள் வேந்தே'' &lt;ref&gt;புறநானூறு 26&lt;/ref&gt;
 வேட்பித்தல் பணிக்கு எடுத்துக்காட்டு ஆகும்.
 
 ==இரண்டு துறை==
 புறப்பொருளுக்கு இலக்கணம் கூறும் [[புறப்பொருள் வெண்பாமாலை]] என்னும் நூலும் இதனை வாகைத்திணையில் வரும் இரண்டு துறைகளில் குறிப்பிடுகிறது. 
 
 ஒன்று, '''பார்ப்பன முல்லை''' - இரு பெரு வேந்தர்களுக்கிடையே போர் மூளும்போது, நான்மறை ஓதும் பார்ப்பான், இருவரும் சினத்தைப் பொறுத்துக்கொண்டு இணைந்திருக்க வேண்டும் என்று எடுத்துக் கூறி இருவரையும் ஒன்றுசேர்த்து வைப்பது பார்ப்பன முல்லை என்று குறிப்பிடுகிறது. &lt;ref&gt;கால் மலியும் நறுந் தெரியல் கழல் வேந்தர் இகல் அவிக்கும்&lt;br /&gt;நான் மறையோன் நலம் பெருகும் நடுவு நிலை உரைத்தன்று. புறப்பொருள் பெண்பாமாலை 172&lt;/ref&gt; &lt;ref&gt;அகத்திணையில் முல்லை என்பது ஆற்றியிருப்பதைக் குறிக்கும். அதுபோலப் புறத்திணையிலும் இருபெரு வேந்தர் பொறுமையுடன் இருப்பதைக் குறிக்கும் என்பதாகக் கொண்டு இந்தத் திணைக்கு இந்த ஆசிரியர் 'முல்லை' என்னும் பெரைச் சூட்டியுள்ளார்&lt;/ref&gt; இந்தக் கருத்தினை விளக்கும் எடுத்துக்காட்டுப் பாடல் ஒன்றினை இவர் தாமே பாடி உரையாகக் காட்டியுள்ளார். &lt;ref&gt;
 :ஒல்லெனீர் ஞாலத் துணர்வோ விழுமிதே
 :நல்லிசை முச்செந்தீ நான்மறையோன் - செல்லலும்
 :வென்றன்றி மீளா விறல்வேந்தர் வெம்பகை
 :என்றன்றி மீண்ட திலர் .&lt;/ref&gt;
 
 மற்றொன்று '''பார்ப்பன வாகை''' - வேள்வி செய்து சிறப்புப் பெற்ற பார்ப்பான் ஒருவன் வீடுபேற்று வெற்றியினைப் பெற மற்றவர்கள் அவனுக்காக வேள்வி செய்து அவனுக்குச் சிறப்பினை உண்டாக்குவது இது. &lt;ref&gt;கேள்வியால் சிறப்பு எய்தியானை&lt;br /&gt;வேள்வியான் விறல் மிகுத்தன்று. புறப்பொருள் வெண்பாமாலை 163&lt;/ref&gt; இதற்கு எடுத்துக்காட்டாக இந்த ஆசிரியர் தாமே பாடிய பாடல் ஒன்றினை உரையில் இணைத்துள்ளார். &lt;ref&gt;
 :ஓதங் கரைதவழ்நீர் வேலி யுலகினுள்
 :வேதங் கரைகண்டான் வீற்றிருக்கும்-ஏதம்
 :சுடுசுடர் தானாகிச் சொல்லவே வீழ்ந்த
 :விடுசுடர் வேள்வி யகத்து.&lt;/ref&gt; இந்தச் செயலுக்கு எடுத்துக்காட்டாகத் திகழ்வது [[பாலைக் கௌதமனார்]] பல்யானைச் செல்கெழு குட்டுவனைப் பாடிப் பெற்ற பரிசலைக் குறிப்பிடலாம். &lt;ref&gt;பாடிப் பெற்ற பரிசில்:'நீர் வேண்டியது கொண்மின்' என, 'யானும் என் பார்ப்பனியும் சுவர்க்கம் புகல் வேண்டும்' என, பார்ப்பாரிற் பெரியோரைக் கேட்டு, ஒன்பது பெரு வேள்வி வேட்பிக்க, பத்தாம் பெரு வேள்வியில் பார்ப்பானையும் பார்ப்பனியையும் காணாராயினார். (பதிற்றுப்பத்து மூன்றாம்பத்து பதிகம்)&lt;/ref&gt;
 
 ==பதிற்றுப்பத்து குறிப்பு==
 [[பாலைக் கௌதமனார்]] என்னும் புலவர் [[களங்காய்க்கண்ணி நார்முடிச் சேரல்]] என்னும் சேர மன்னனுக்கு அறிவுரை வழங்கும்போது ''ஓதும்போதும், பிறரை ஓதச் செய்யும்போதும், வேள்வி செய்யும்போதும், பிறரை வேள்விப் பணியில் ஈடுபடுத்தும்போதும், பிறருக்கு வழங்கும்போதும், பிறரிடமிருந்து ஏற்கும்போதும் அந்தணரைப் பின்பற்றவேண்டும்'' என்று அறிவுரை கூறுகிறார். &lt;ref&gt;ஓதல், வேட்டல், அவை பிறர்ச் செய்தல், &lt;br /&gt;ஈதல், ஏற்றல், என்று ஆறு புரிந்து ஒழுகும் &lt;br /&gt;அறம் புரி அந்தணர் வழி மொழிந்து ஒழுகி, (பதிற்றுப்பத்து 24)&lt;/ref&gt;
 
 ==திருக்குறள் குறிப்பு==
 திருக்குறளில் ''அறுதொழிலோர்'' என்னும் தொடர் வருகிறது. &lt;ref&gt;ஆ பயன் குன்றும் அறுதொழிலோர் நூல் மறப்பர்&lt;br /&gt;காவலன் காவான் எனில் (திருக்குறள் 560)&lt;/ref&gt; இதற்கு உரை எழுதும் [[பரிமேலழகர்|பரிமேலழகரும்]] அவருக்கு முந்தைய உரையாசிரியர்களும் அறுதொழிலோரை அந்தணர் எனவே குறிப்பிடுகின்றனர். அறுதொழில் என்பதற்குப் பரிமேலழகர் தொல்காப்பிய உரையாசிரியர் இளம்பூரணர் குறிப்பிடும் ஆறு தொழில்களை அப்படியே வழிமொழிகிறார்.
 
 ==அடிக்குறிப்புகள்==
 {{Reflist}}
 
 [[பகுப்பு:சமூக அமைப்பு]]